Wojerecy maja dale přiradu za serbske naležnosće. K tomu bě so měšćanska rada na swojim wčerawšim zjawnym posedźenju jednohłósnje wuznała. Zestawa płaći nětko hač do lěta 2024.
Wojerecy (AK/SN). Přiradźe za serbske naležnosće města Wojercy přisłušeja měšćanscy radźićeljo Marcel Fröschl (AfD), Dirk Nasdala (Swobodni wolerjo město přichod), Jan Kregelin (SPD) a dr. Christoph Wowtscherk (CDU). Za wěcywustojnych powołani wobydlerjo su Karl-Heinz Schütze, Brigita Šramina, Evelin Grofina, Birgit Sarodnikowa a Gabriela Korchowa čłonojo přirady. Hdy so gremij konstituuje, hišće jasne njeje
Wojerecy nastaja za klětu znowa wobydlerski etat. Za njón je měšćanska rada wčera zestawu dawkoweje skupiny tohorunja jednohłósnje wobzamknyła. K njej słušeja třo přistajeni města, šěsć měšćanskich radźićelow a šěsć powołanych wobydlerjow. Hižo na swojim konstituowacym posedźenju 27. awgusta su měšćanscy radźićeljo wobzamknyli, z wobydlerskim etatom pokročować. Tak su wyšeho měšćanostu Stefana Skoru (CDU) społnomócnili, wšitke trěbne naprawy a prawniske kroki přewjesć.
bos_Latn szl_Latn szl_Latn